## Obavijest o Javnom natječaju za prijam u službu na neodređeno vrijeme – referent 1- referent-komunalni i prometni redar

Privremena pročelnica Upravnog odjela za gospodarstvo i komunalni sustav raspisala je Javni natječaj za prijam u službu na radno mjesto referent 1- referent- komunalni i prometni redar (1 izvršitelj) na neodređeno vrijeme uz obvezni probni rad u trajanju od tri mjeseca.

Javni natječaj je objavljen u "Narodnim novinama" broj 105/2025 dana 23. srpnja 2025. godine te će biti objavljen i na internet stranici Hrvatskog zavoda za zapošljavanje.

Prijave na natječaj se podnose u roku od 15 dana od dana objave natječaja u Narodnim novinama.

Rok za dostavu prijava na natječaj ističe s danom 07. kolovoza 2025. godine.

više

Na Javni natječaj (u daljnjem tekstu: natječaj) mogu se ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljene su neutralno i odnose se na osobe obaju spolova.

Potrebno stručno znanje:

- IV. stupanj srednje stručne spreme društvenog ili tehničkog smjera

- najmanje jedna godina radnog iskustva na odgovarajućim poslovima

- osposobljenost za upravljanje prometom, poslove nadzora i premještanja nepropisno

zaustavljenih i parkiranih vozila

- položen vozački ispit za B kategoriju

- položen državni ispit

poznavanje rada na računalu i zdravstvena sposobnost.

Osoba koja ima potrebno radno iskustvo na odgovarajućim poslovima u trajanju od najmanje jedne godine, a nema položen državni ispit, može se primiti u službu i rasporediti na radno mjesto pod uvjetom i uz obvezu da državni ispit položi u roku od godine dana od dana početka rada u službi utvrđenog rješenjem o rasporedu na radno mjesto.

Osoba koja ima potrebno radno iskustvo na odgovarajućim poslovima u trajanju od najmanje jedne godine, a nema položen ispit o stručnoj osposobljenosti za obavljanje poslova prometnog redara, može se primiti u službu i rasporediti na radno mjesto pod uvjetom i uz obvezu da položi ispit o stručnoj osposobljenosti za obavljanje poslova prometnog redara u roku od godine dana od dana početka rada u službi utvrđenog rješenjem o rasporedu na radno mjesto.

Osnovnu brutto plaću sačinjava umnožak koeficijenta radnog mjesta referenta 1 (2,65) i osnovice koja iznosi 450,00 EUR.

**Opis poslova:**

Obavlja poslove nadzora i druge poslove propisane Zakonom o komunalnom gospodarstvu, Odluci o komunalnom redu i posebnim zakonskim, podzakonskim i općim aktima jedinice lokalne samouprave, a posebice Zakonom o građevinskoj inspekciji, Zakonom o održivom gospodarenju otpadom, Zakonom o zaštiti životinja, Zakonom o zaštiti od buke, Zakonom o cestama, Zakonom o prijevozu u cestovnom prometu.

Vrši nadzor nad nepropisno zaustavljenim i parkiranim vozilima, izdaje kazne na mjestu počinjenja prekršaja i obavijesti o prekršaju, nalaže fizičkim i pravnim osobama radnje u svrhu održavanja prometnog reda, nalaže premještanje nepropisno zaustavljenih i parkiranih vozila, upravlja prometom i izdaje obavezne prekršajne naloge.

Vodi upravni postupak i donosi rješenja u upravnim stvarima iz svoje nadležnosti.

U skladu sa zakonom obavlja i druge poslove po nalogu voditelja Odsjeka i pročelnika.

Kandidati moraju ispunjavati i opće uvjete za prijam u službu propisane člankom 12. ZSNLP(R)S-a. U službu ne može biti primljena osoba za čiji prijam postoje zapreke iz članaka 15. i 16. ZSNLP(R)S-a.

Uz prijavu na natječaj kandidati su dužni priložiti:

* životopis,
* dokaz o hrvatskom državljanstvu (presliku osobne iskaznice, putovnice ili domovnice),
* dokaz o stručnoj spremi (presliku svjedodžbe),
* presliku uvjerenja o položenom državnom ispitu (ako ga je kandidat položio),
* dokaz o završenom programu osposobljavanja za prometnog redara (ako ga je kandidat položio),
* dokaz o položenom vozačkom ispitu za B kategoriju (presliku vozačke dozvole),
* dokaz o ukupnom radnom iskustvu i radnom iskustvu na odgovarajućim poslovima u trajanju od najmanje jedne godine (potrebno je dostaviti dokumente navedene u točki a) i b) ili c):

1. elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskoga zavoda za mirovinsko osiguranje), odnosno potvrdu o podacima evidentiranim u matičnoj evidenciji Hrvatskoga zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskoga zavoda za mirovinsko osiguranje
2. presliku ugovora o radu ili rješenja o rasporedu ili potvrdu poslodavca (koja mora sadržavati vrstu poslova koju je obavljao i vremenska razdoblja u kojem je kandidat obavljao navedene poslove)
3. drugi odgovarajući dokaz o radnom iskustvu i radnom iskustvu na odgovarajućim poslovima u trajanju od najmanje jedne godine.

Kandidat koji bude izabran dužan je žurno dostaviti uvjerenje nadležnog suda koje nije starije od tri mjeseca, da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te dostaviti na uvid izvornike dokaza o ispunjavanju formalnih uvjeta iz natječaja, čije su preslike priložene uz prijavu na natječaj. Nedostavljanje traženih isprava smatra se odustankom od prijma u službu. Na zahtjev izabranog kandidata može se produžiti rok za dostavu navedenih isprava iz opravdanih razloga.

Troškove izdavanja uvjerenja o zdravstvenoj sposobnosti snosi Grad Sisak. Iznimno, u slučaju odustanka kandidata od prijma u službu, kandidat sam snosi troškove izdavanja uvjerenja o zdravstvenoj sposobnosti.

Nakon izbora kandidata, a prije donošenja rješenja o prijmu u službu za izabranog kandidata Upravni odjel za upravne, imovinsko pravne i opće poslove provjerit će po službenoj dužnosti postoji li zapreka za prijam u službu zbog pravomoćne osuđivanosti izabranog kandidata za kazneno djelo iz članka 15. ZSNLP(R)S-a te zapreke iz članka 16. ZSNLP(R)S-a.

Kandidat koji ima pravo prednosti kod prijma u službu prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Kandidat koji se u prijavi pozove na to pravo obvezan je priložiti odgovarajuće isprave kao dokaz o statusu te druge dokaze sukladno posebnom zakonu kojim je određeno to pravo.

Kandidat koji se poziva  na  pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji („Narodne novine“, br. 121/17, 98/19, 84/21 i 156/23), dužan je, osim dokaza o ispunjavanju traženih uvjeta natječaja, dostaviti i dokaze iz članka 103. Zakona o hrvatskim braniteljima iz Domovinskog rata i članovima njihovih obitelji. Dokazi potrebni za ostvarivanje prava prednosti pri zapošljavanju objavljeni su na sljedećoj poveznici: <https://branitelji.gov.hr/zaposljavanje-u-drzavnoj-sluzbi/843>

Kandidat koji se poziva na pravo prednosti pri zapošljavanju u skladu s člankom 47. Zakona o civilnim stradalnicima iz Domovinskog rata („Narodne novine“, br. 84/21), dužan je, osim dokaza o ispunjavanju traženih uvjeta natječaja, dostaviti i dokaze iz članka 49. Zakona o civilnim stradalnicima iz Domovinskog rata. Dokazi potrebni za ostvarivanje prava prednosti pri zapošljavanju objavljeni su na sljedećoj poveznici:  <https://branitelji.gov.hr/zaposljavanje-u-drzavnoj-sluzbi/843>

Kandidat koji se poziva na pravo prednosti pri zapošljavanju na temelju Zakona o profesionalnoj rehabilitaciji i zapošljavanju osoba s invaliditetom („Narodne novine“, br. 157/13, 152/14, 39/8 i 32/20), dužan je, osim dokaza o ispunjavanju traženih uvjeta natječaja, dostaviti i dokaz o invaliditetu (javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom) te akt iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Urednom prijavom smatra se prijava koja sadrži sve podatke i priloge navedene u natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj, te se njena prijava neće razmatrati o čemu će biti pisanim putem obaviještena.

Za kandidate prijavljene na natječaj provest će se pisano testiranje, provjera znanja na računalu i intervju radi provjere znanja i sposobnosti bitnih za obavljanje poslova radnog mjesta referent 1- referent – komunalni i prometni redar.

Ako kandidat ne pristupi prethodnoj provjeri znanja, smatra se da je povukao prijavu na natječaj.

Prijave s prilozima dostavljaju se na adresu: Grad Sisak, Rimska 26, 44000 Sisak ili osobno u pisarnicu Grada Siska, u roku od petnaest (15)dana, od dana objave natječaja u „Narodnim novinama“ d.d., s obveznom naznakom: ”Prijava na javni natječaj za prijam u službu - referent 1- referent - komunalni i prometni redar”.

Rješenje o prijmu u službu izabranog kandidata dostavlja se javnom objavom na mrežnim stranicama Grada Siska [www.sisak.hr](http://www.sisak.hr).

Dostava rješenja svim kandidatima smatra se obavljenom istekom osmog dana od dana javne objave na mrežnim stranicama Grada Siska [www.sisak.hr](http://www.sisak.hr) .

Kandidati će o rezultatima natječaja biti obaviješteni u zakonskom roku.

**Prethodna provjera znanja i sposobnosti kandidata** obuhvaća pisano testiranje, provjeru poznavanja rada na računalu i intervju, radi provjere znanja i sposobnosti bitnih za obavljanje poslova radnog mjesta za koje se primaju.

Na intervju mogu pristupiti kandidati koji ostvare najmanje 50% od ukupnog broja bodova na pisanom testiranju i provjeri znanja rada na računalu.

Kandidati su obvezni pristupiti prethodnoj provjeri znanja i sposobnosti. Ako kandidat ne pristupi testiranju smatra se da je povukao prijavu na natječaj.

Vrijeme održavanja prethodne provjere znanja i sposobnosti kandidata koji ispunjavaju uvjete iz natječaja bit će objavljeno na mrežnim stranicama Grada Siska ([www.sisak.hr](http://www.sisak.hr)) i na oglasnoj ploči Grada Siska, najkasnije pet dana prije održavanja provjere.

**Pravni i drugi izvori za pripremanje kandidata za testiranje:**

1. Zakon o općem upravnom postupku („Narodne novine“, br. 47/09 i 110/21).
2. Zakon o komunalnom gospodarstvu („Narodne novine“ br. [68/18](https://www.zakon.hr/cms.htm?id=35769), [110/18](https://www.zakon.hr/cms.htm?id=35765), [32/20](https://www.zakon.hr/cms.htm?id=43441)),

Dio četvrti

1. Zakon o sigurnosti prometa na cestama („Narodne novine“ br. [67/08](https://www.zakon.hr/cms.htm?id=429), [48/10](https://www.zakon.hr/cms.htm?id=430), [74/11](https://www.zakon.hr/cms.htm?id=431), [80/13](https://www.zakon.hr/cms.htm?id=432), [158/13](https://www.zakon.hr/cms.htm?id=616), [92/14](https://www.zakon.hr/cms.htm?id=1009), [64/15](https://www.zakon.hr/cms.htm?id=11454), [108/17](https://www.zakon.hr/cms.htm?id=25267), [70/19](https://www.zakon.hr/cms.htm?id=39889), [42/20](https://www.zakon.hr/cms.htm?id=44153), [85/22](https://www.zakon.hr/cms.htm?id=53029), [114/22](https://www.zakon.hr/cms.htm?id=53896) i [133/23](https://www.zakon.hr/cms.htm?id=58636)) članci 82. do 85.
2. Zakon o građevinskoj inspekciji („Narodne novine“, br. 47/09 i 110/21) Glava VII, VIII i IX.
3. Prekršajni zakon („Narodne novine“, br. 107/07, 39/13, 157/13, 110/15, 70/17, 118/18 i 114/22) Glava V.